stanford-oval/wikipedia huggingface dataset:
Adolph Lindskog

Per Adolph Lindskog (4. joulukuuta 1751 Tukholma Ruotsi – 20. kesäkuuta 1836 Pietarsaari) oli kauppaneuvos, laivanvarustaja ja tehtailija.
Lindskogin vanhemmat olivat David Lindskog ja Sara Myhra, ja puoliso vuodesta 1781 Anna Catharina Malm (1762–1833), kauppias ja laivanvarustaja Maria Malmin tytär. Pietarsaareen Tukholmassa syntynyt Lindskog saapui ensimmäisen kerran kesällä 1775 laivan perämiehenä, jäi maihin ja ryhtyi Malmin sukuun kuuluneen Niclas Malmin omistaman kauppahuoneen palvelukseen. Laivuriksi ja porvariksi kaupunkiin hänet hyväksyttiin muutaman vuoden päästä, vuonna 1781 hän avioitui ensimmäisen työnantajansa tyttären kanssa. Laivanpäällikkönä Lindskog toimi vuoteen 1788 asti, mutta appensa kuoltua 1785 hän sai perintönä osuuksia kauppalaivoihin ja paneutui laivojen rakentamiseen ja varustamiseen. Täydet porvarioikeudet Lindskogille myönnettiin 1786. Hän rakennutti yhteensä kuusitoista alusta ja oli vuodesta 1796 osakkaana Pietarsaaren kauppiaiden yhteisessä telakassa. 1800-luvun alussa Lindskog hankki Ähtävältä sahan ja myöhemmin Pietarsaaren tupakkatehtaan osake-enemmistön. Hän kohosi liiketoimiensa ansiosta maakunnan varakkaimpien joukkoon ja muun muassa rakennutti Pietarsaaren ensimmäisen kivitalon, joka tunnetaan yhä Lindskogin talona. Kauppaneuvoksen arvonimen 1819 saanut Lindskog oli luovuttanut edellisenä vuonna liikkeensä hoidon poikansa Carl Salomonin hoitoon, vanhemman pojan Niclas Adolphin muutettua Tukholmaan 1810. Kummankaan pojan liiketoimet eivät kuitenkaan onnistuneet, Carl Salomonin hoitamina liiketoimet joutuivat vararikkoon 1842. Jo sitä ennen vuonna 1835 Carl Salomon Lindskogin kaupunkitalo oli tuhoutunut Pietarsaaren tulipalossa.
Alekseev

| Nikita Vladimirovitš Aleksejev> Никита Владимирович Алексеев |
| --- | --- |

Henkilötiedot
Syntynyt: 18. toukokuuta 1993 (ikä 31)
Ammatti:  laulaja, lauluntekijä
Muusikko
Taiteilijanimi:  Alekseev
Laulukielet:  venäjä, englanti
Aktiivisena:  2014–
Tyylilajit:  pop, pop-rock
Soittimet:  laulu
Levy-yhtiöt:  Zion Music
  [ Muokkaa Wikidatassa ] [ ohje ]  
Mykyta Volodymyrovytš Aljeksjejev (ukr. Микита Володимирович Алєксєєв, ven. Никита Владимирович Алексеев, Nikita Vladimirovitš Aleksejev;s. 18. toukokuuta 1993), tunnetaan myös taiteilijanimellään Alekseev, on ukrainalainen laulaja ja lauluntekijä. Hän eteni The Voice of Ukraine -laulukilpailussa semifinaaliin. Jälkeenpäin hän julkaisi singlen nimeltä ”Pjanoje solntse” (Пьяное солнце), josta tuli listaykkönen koko entisessä Neuvostoliitossa ja jonka ansiosta hänen musiikkiuransa lähti kunnolla käyntiin. Hän edusti Valko-Venäjää vuoden 2018 Eurovision laulukilpailussa kappaleella ”Forever”.
Nuoruus

Aljeksjejev syntyi 18. toukokuuta 1993 Kiovassa Ukrainassa. Kun hän oli puolitoistavuotias, hänen perheensä muutti Tšitaan, Taka-Baikalian aluepiiriin, mutta kahden vuoden päästä he palasivat takaisin Kiovaan. Lapsuuden lempiartisteiksi Aljeksjejev listaa Queenin, Led Zeppelinin, Michael Jacksonin, George Michaelin ja Justin Timberlaken. Aljeksjejev valmistui yliopistosta markkinoinnin tutkinnolla.
12-vuotiaana Aljeksjejev kiinnostui todella musiikista ja laulamisesta. Hänen lauluopettajansa oli Konstantin Pona. Aleksjejev aloitti myöhemmin oman Mova-bändin.[lähde? ]
Ura

The Voice of Ukraine -kilpailun ”Ääni ratkaisee” -sarjan aikana Ani Lorakin tuoli kääntyi Aljeksjejeville. Kilpailija ei kuitenkaan edennyt ensimmäisrtä suoraa lähetystä pidemmälle. Lohdutuspalkintona Ani Lorak auttoi Aljeksjejeviä kuvaamaan debyyttisinglen ”Vsjo uspet” (Всё успеть) musiikkivideon. Suosio käynnistyi kuitenkin vasta Voice Of The County:Reload -kilpailusta nimeltä, jossa hän esitti cover-version Irina Bilykin kappaleesta ”A ja plivu” (А я пливу) ja kuvasi tästä kappaleesta musiikkivideon.
Syyskuussa 2015 Aljeksjejev alias Alekseev julkaisi singlen nimeltä ”Pjanoje solntse” (Пьяное солнце), jonka on kirjoittanut Vitali Kurovski ja säveltänyt Ruslan Kvinta. Kuukauden päästä Alan Badojevin ohjaama musiikkivideo julkaistiin. Siinä Aljeksjejev tappaa toisen minänsä erottuaan tyttöystävästään. Toukokuun lopussa 2016 hän sai parhaan kappaleen palkinnon RU.TV:ltä. ”Pjanoje solntse” -kappale toi myös YUNA-palkinnon. Aljeksjejevin muiden kappeleiden ”Snov oskolki” (Снов осколки), ”Okeanami stali” (Океанами стали) ja ”Tšuvstvuju dušoi”  (Чувствую душой) musiikkivideot ohjasi Alan Badoev. 29. kesäkuuta 2016 Aljeksjejev esiintyi Miss Ukraine Universe 2016 -mallikilpailussa.
Kesäkuussa 2016 Aljeksjejev voitti Russian MUZ-TV Awardsin ”Vuoden läpimurtoartisti” -palkinnon ja joulukuussa 2016 Ukrainian M1 Music Awardsin "Vuoden läpimurtoartisti" -palkinnon. Maaliskuussa 2017 Aljeksjejev voitti ZD Awardsin ja Top Hit Music Awardsin palkintoja eri kategorioissa: ”Vuoden läpimurto-artisti”, ”Vuoden artisti”, ”Vuoden nousu”, ”Useimmin radiossa soitettu” kappaleesta ”Pjanoje solntse” ja ”Kuuluisin radioartisti”.[lähde? ]
14. helmikuuta 2017 Aljeksjejev aloitti ensimmäisen Ukrainan-kiertueensa. Viimeinen esitys esitettiin Žovtnevyi palatsissa.
Diskografia > Studioalbumit

| Nimi | Yksityiskohdat |
| --- | --- |
Pjanoje solntse Juopunut aurinko:  Julkaistu: 2. joulukuuta 2016  Levy-yhtiö: Zion Music  Formaatti: Digitaalinen lataus
Diskografia > EP-levyt

| Nimi | Yksityiskohdat |
| --- | --- |
Держать Pidämme kiinni:  Julkaistu: 25. helmikuuta 2017  Levy-yhtiö: Zion Music  Formaatti: Digitaalinen lataus
Diskografia > Singlet

| Single | Vuosi | Listasijoitus> RUS  | Listasijoitus> UKR  | Albumi |
| --- | --- | --- | --- | --- |
| "Всё успеть" (Kaikki ehtii) | 2014 | — | — | Hold |
| "Больно, как в раю" (Sattuu kuin paratiisissa) | 2015 | — | — | Drunken Sun |
| "А я плыву" (Ja minä uin) | 2015 | 1774 | 1 | Drunken Sun |
| "Пьяное солнце" (Juopunut aurinko) | 2015 | 1 | 2 | Drunken Sun |
| "Снов осколки" (Unelma sirpaleina) | 2016 | 51 | 13 | Drunken Sun |
| "OMA" | 2016 | — | — | Drunken Sun |
| "Океанами стали" (Tulimme valtameriksi) | 2016 | 39 | 39 | Drunken Sun |
| "Чувствую душой" (Tunnen sieluni) | 2017 | — | — | Drunken Sun |
| "Forever" | 2018 | — | — | Albumiton single |
Diskografia > Musiikkivideot

| Single | Vuosi |
| --- | --- |
"Всё успеть" (Kaikki ehtii): 2014
"А я плыву" (Ja minä uin): 2015
"Пьяное солнце" (Juopunut Aurinko): 2015
"OMA": 2016
"Снов осколки" (Unelma sirpaleina): 2016
"Океанами стали" (Tulimme valtameriksi): 2016
"Чувствую душой" (Tunnen sieluni): 2017
Filmografia

| Vuosi | Nimi | Ukrainalainen nimi | Rooli |
| --- | --- | --- | --- |
| 2017 | Mama dlja Snihuronki | Мама для Снігуроньки | Cameo |
Palkinnot ja ehdokkuudet

| Vuosi | Palkinto | Kategoria | Tulos |
| --- | --- | --- | --- |
| 2016 | YUNA Awards | Breakthrough of the Year | Voitto |
| 2016 | MUZ-TV Awards | Breakthrough of the Year | Voitto |
| 2016 | MUZ-TV Awards | Song of the Year For "Пьяное солнце" | Ehdokkuus |
| 2016 | RU.TV Awards | Song of the Year For "Пьяное солнце" | Voitto |
| 2016 | RU.TV Awards | Breakthrough of the Year | Ehdokkuus |
| 2016 | Golden Gramophone Awards | For the song "Пьяное солнце" | Voitto |
| 2016 | The Major League Awards | Song of the Year For "Пьяное солнце" | Voitto |
| 2016 | M1 Music Awards | Breakthrough of the Year | Voitto |
| 2016 | Song of the Year Festival | For the song "Снов Осколки" | Voitto |
| 2016 | Sound Track MK Awards | Breakthrough of the Year | Voitto |
| 2016 | Sound Track MK Awards | Artist of the Year | Voitto |
| 2016 | Top Hit Music Awards | Take-Off of the Year | Voitto |
| 2016 | Top Hit Music Awards | Most Popular Radio Artist | Voitto |
| 2016 | Top Hit Music Awards | Most Frequently Played Track on the Radio | Voitto |
| 2016 | Top Hit Music Awards | Kappaleesta "Пьяное солнце" | Voitto |
| 2016 | OOPS! Video Awards | Best Music Video for "Пьяное солнце" | Voitto |
| 2017 | MUZ-TV Awards | Best Male Music Video for Океанами стали (Oceans Of Steel) | Ehdokkuus |
Käännös suomeksi
Anders Schönberg

Anders Schönberg nuorempi (1737–1811) oli ruotsalainen historioitsija, kanslianeuvos ja vuodesta 1762 valtakunnanhistorioitsija (rikshistoriograf). Hän julkaisi 1977–1978 Historiska bref om det svenska regeringssättet i äldre och nyare tider. Kustaa III keskeytti julkaisun, ja A. I. Arwidsson julkaisi vuosina 1849–1851 sarjasta suurimman osa.
Schönbergin isä oli Anders Schönberg vanhempi.
Anders Spole

Anders Spole vuonna 1849.
Anders Spole (1630–1699) oli ruotsalainen matemaatikko ja tähtitieteilijä. Hän teki laajoja opintomatkoja ulkomaille, ja sen jälkeen vuonna 1667 hänestä tuli matematiikan professori uuteen Lundin yliopistoon. Hän pääsi 1679 samaan virkaan Upsalan yliopistoon. Hän teki 1695 tähtitieteellisessä tarkoituksessa matkan Tornioon. Spolea pidettiin hyvänä opettajana. Hän julkaisi useita väitöskirjoja ja almanakkoja.
Arthur Polson

Arthur Ludwig Polson (2. maaliskuuta 1934 Vancouver – 25. helmikuuta 2003 Vancouver) oli kanadalainen säveltäjä, viulisti ja kapellimestari. Hän opiskeli Kanadassa, Kaliforniassa ja New Yorkissa. Hän oli vuosina 1954–62 Vancouverin sinfoniaorkesterin jäsen ja oli solistina Dmitri Šostakovitšin ensimmäisen viulukonserton Kanadan-ensiesityksessä vuonna 1958. Vuosina 1962–1964 Polson toimi Victorian sinfoniaorkesterin ja vuosina 1966–1986 Winnipegin sinfoniaorkesterin konserttimestarina.
Polson johti kapellimestarina muun muassa Alan Hovhanessin uusien teosten esityksiä. Hän johti Vancouverin nuorisosinfoniaorkesteria ja esiintyi sen kanssa Saksassa, Itävallassa, Tšekissä, Venäjällä, Skotlannissa ja Australiassa. Polson toimi opetustehtävissä Manitoban yliopistossa vuosina 1970–1971.
Polson oli tuottelias säveltäjä, ja hän sai vaikutteita Alun Hoddinottilta, Sergei Prokofjevilta, Dmitri Šostakovitšilta ja Ralph Vaughan Williamsilta. Hänen teoksiinsa kuuluu muun muassa konserttoja useille soittimille ja kaksi jousikvartettoa (1966, 1974). Polson meni naimisiin Nora Borrowmanin kanssa. Puoliso oli työskennellyt muun muassa lapsinäyttelijänä Hollywoodissa.
BGT-1

BGT-1 on ihmisen verihiutaleiden kuljettajaproteiini. Se kuljettaa GABA- ja betaiiniyhdisteitä elimistössä.
Ammunnan maailmanmestaruuskilpailut 1952

Vuoden 1952 ammunnan maailmanmestaruuskilpailut järjestettiin Oslossa. Mitaleita jaettiin kaikkiaan 30 lajissa. Kilpailut alkoivat 10. heinäkuuta, eli aivan Helsingin olympiakisojen kynnyksellä.
BGE

BGE voi tarkoittaa seuraavia asioita:
Battleground Europe, toiseen maailmansotaan pohjautuva MMOFPS
Baltimore Gas and Electric
Beyond Good & Evil , Michel Ancelin luoma videopelisarja
Beyond Good & Evil (videopeli)
Beyond Good & Evil 2, julkaisematon jatko-osa
Blender Game Engine, sisäänrakennettu pelimoottori Blenderissä
Bord Gáis Éireann,
Bridge Airlines, jonka symboli on BGE
Busch Gardens Europe, teemapuisto Williamsburgissa, Virginiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BGE”, voi hakea sivunnimihaulla, laajalla sivunnimihaulla tai tekstihaulla.
Arthur Porritt

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Uusi-Seelanti
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1924 | 100 metrin juoksu |  |
| Universiadit  | Universiadit  | Universiadit  |  |
|  Kultaa | Varsova 1924 | 100 metrin juoksu |  |
|  Kultaa | Varsova 1924 | 200 metrin juoksu |  |
|  Hopeaa | Varsova 1924 | 110 metrin aitajuoksu |  |
Arthur Espie Porritt Bt, GCMG, GCVO, CBE, Wanganuin ja Hampsteadin ensimmäinen paroni (10. elokuuta 1900 Wanganui – 1. tammikuuta 1994 St. John's Wood), oli yleisurheilija, kirurgi ja Uuden-Seelannin ensimmäinen siellä syntynyt kenraalikuvernööri.
Porritt opiskeli Wanganui Collegiate Schoolissa ja Otagon yliopistossa. Hän voitti kansallisen tittelin sadan jaardin juoksussa vuonna 1923 ja pelasi myös rugbyä yliopistossa. Hän sai Rhodes-stipendin.
Vuoden 1924 kesäolympialaisissa Pariisissa Porritt sai sadan metrin juoksusta pronssia. Hänen edelleen nousivat hänen ystävänsä Harold Abrahams ja yhdysvaltalainen Jackson Scholtz. Hän kilpaili myös 200 metrin juoksussa. Porritt valittiin Amsterdamin olympialaisiin mutta loukkaantui eikä voinut juosta vaikkakin toimi joukkueen kapteenina. Hän oli lisäksi vuonna 1934 Uuden-Seelannin joukkueen johtajana Brittiläisen imperiumin kisoissa ja kesäolympialaisissa 1936 Berliinissä, jossa hän neuvoi Jack Lovelockia osallistumaan 1500 metrin juoksuun 5 000 metrin juoksun sijasta.
Porritt oli prikaatikenraali ja palveli toisessa maailmansodassa Britannian armeijan lääkintäjoukoissa.
Porritt pääsi Commonwealth Games Federationin puheenjohtajaksi ja oli Kansainvälisen olympiakomitean jäsen. Hän työskenteli lääkärinä St Mary's Hospitalissa Lontoossa ja palveli myös brittiläistä kuningasperhettä vuodesta 1935 alkaen. Hän oli sekä British Medical Associationin että Royal College of Surgeons of Englandin puheenjohtaja. Uuden-Seelannin kenraalikuvernöörinä hän toimi vuosina 1967–1972.
Porrittista tuli ritari vuonna 1950 ja baronetti vuonna 1963. Hän nousi vuonna 1973 pääriksi, ja hän sai Wanganuin ja Hampsteadin paronin arvon. Hän kuoli Lontoossa 93-vuotiaana. Ympäristöaktivisti Jonathon Porritt on hänen poikansa.
Porritt on kuulunut New Zealand Sports Hall of Fameen vuodesta 1990.
Ammunnan maailmanmestaruuskilpailut 1935

Vuoden 1935 ammunnan maailmanmestaruuskilpailut järjestettiin Roomassa. Kilpailut olivat 30. ammunnan maailmanmestaruuskisat kaikissa lajeissa. Haulikkolajit suoritettiin Brysselissä. Ensimmäisen kerran ammuttiin sotilaskiväärillä myös joukkuekilpailu. Kisojen ajankohta oli 19.-29. syyskuuta 1935.
Alfa Romeo Racing C39

| Alfa Romeo Racing C39 |
| --- | --- |

Talli:   Alfa Romeo
Suunnittelija(t):  Jan Monchaux Luca Furbatto Alessandro Cinelli
Kuljettajat:  7.  Kimi Räikkönen 99.  Antonio Giovinazzi
Testikuljettajat:  88.  Robert Kubica 37.  Mick Schumacher  Tatiana Calderón
Teknisiä tietoja
Renkaat:  P Pirelli
Kilpailuhistoria
Debyytti:   Itävallan GP 2020
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  8
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2020
Alfa Romeo Racing C39 on Formula 1 -talli Alfa Romeon käyttämä auto kaudella 2020. Autolla kilpailevat Kimi Räikkönen ja Antonio Giovinazzi.
Kaudeksi 2021 suunniteltu uusien sääntöjen käyttöönotto siirrettiin koronaviruspandemian vuoksi kaudelle 2022, mistä johtuen kauden 2020 autoja käytetään myös kaudella 2021.
Suunnittelijat

C39:n suunnittelua ja kehittämistä johti Alfa Romeon tekninen johtaja Jan Monchaux. Auton pääsuunnittelija oli Luca Furbatto ja aerodynamiikkaosastoa johti Alessandro Cinelli.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | Alfa Romeo | Ferrari | P |  | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU | 8 | 8. |
| 2020 | Alfa Romeo | Ferrari | P |  Kimi Räikkönen | Kesk. | 11 | 15 | 17 | 15 | 14 | 12 | 13 | 9 | 14 | 12 | 11 | 9 | 15 | 15 | 14 | 12 | 8 | 8. |
| 2020 | Alfa Romeo | Ferrari | P |  Antonio Giovinazzi | 9 | 14 | 17 | 14 | 17 | 16 | Kesk. | 16 | Kesk. | 11 | 10 | 15 | 10 | Kesk. | 16 | 13 | 16 | 8 | 8. |
| 2020 | Alfa Romeo | Ferrari | P |  Robert Kubica |  | TD | TD |  | TD |  |  |  |  |  |  |  |  |  | TD |  | TD | 8 | 8. |
| 2020 | Alfa Romeo | Ferrari | P |  Mick Schumacher |  |  |  |  |  |  |  |  |  |  | TD‡ |  |  |  |  |  |  | 8 | 8. |
‡ – Eifelin GP:ssä 2020 Schumacherin oli tarkoitus ajaa harjoituksissa, mutta ne peruttiin huonon sääolosuhteiden takia.
Aiheesta muualla

Kuvia tai muita tiedostoja aiheesta Alfa Romeo Racing C39 Wikimedia Commonsissa
Anders Sunesen

Anders Sunesen kuvattuna vuonna 1219 käydyssä Lindanisen taistelussa 1800-luvun kuvituskuvassa.
Anders Sunesen (myös Andreas, Suneson, Sunesøn, latinaksi: Andreas Sunonis, 1167 – 1228) oli tanskalainen Lundin arkkipiispa. Hän oli toimessaan Absalonin kuolemasta 21.maaliskuuta 1201 lähtien vuoteen 1228 asti. Hän on kirjoittanut latinalaisen käännöksen Skoonen laista ja oli koko elämänsä mukana kristillisen maailmankatsomuksen integroimisessa lainsäädäntöön. Hän johti veljensä kanssa tanskalaisten Suomeen tekemää ristiretkeä vuonna 1202.
Suenesin onnistui saamaan käyttöön kirkkoa merkittävästi hyödyttäneet kymmenykset, vaikka se oli kohdannut vastustusta Skoonen väestöltä jo Absalonin aikana. Kouluttaakseen pappeja omiin ajatuksiinsa, erityisesti valtion ja kirkon yhdistämistä koskien, hän kirjoitti didaktisen runon, Hexaëmonin, joka koostuu 8,040 latinalaisessa heksametrissä olevasta säkeestä.
Sunese oli Absalonin veljenpoika ja uskonnollisen poliittisen eliitin jäsen. Hän oli matkustanut paljon ja opiskellut teologiaa ja filosofiaa Pariisissa, sekä oikeutta Bolognassa ja Oxfordissa. Hän omaksui Euroopassa vallinneet ideat Kristittyjen Ristiretkistä. Vuonna 1202 hän johti veljensä kanssa ristiretkeä Suomeen ja pyrki vaikuttamaan Paaviin, jotta tämä aloittaisi ristiretket myös Baltian kansoja vastaan. Lopulta hän sai luvan perustaa piispan istuimen Tallinnaan ja vuonna 1219 hän seurasi Valdemar II:sta hänen sodassaan virolaisia vastaan, mikä oli osa Pohjoisia ristiretkiä. Tanskan laajentumista oikeuttavan myytin mukaan, tanskan lippu, Dannebrog, ilmestyi taivaalle ja putosi Valdemar II käsiin kun Sunesen nosti kätensä ja rukoili Tanskan voittoa virolaisia vastaan käydyn Lyndanisen taistelun aikana 15. kesäkuuta 1219.
Hän asui viimeiset vuotensa koillis-Skoonessa, jossa hän kuoli vuonna 1228 Ivön järvellä sijaitsevalla Ivön saarella. On arveltu, että hänen kuolemansa johtui leprasta. Anders Sunesen on haudattu sarkofagiin Lundin Katedraaliin.
Amager

Amager
| --- | --- |
Sijainti:  Dragør, Kööpenhamina ja Tårnby Pääkaupunkialue Tanska
Vesialue:  Juutinrauma
Korkein kohta:  4  m 
Pinta-ala:  96,29 km²
| --- | --- |
Asukasluku:  180 657
muokkaa - muokkaa wikitekstiä - muokkaa Wikidataa
Amager ([ˈɑmɑːˀ]) on Tanskalle kuuluva saari Juutinraumassa. Isot alueet Kööpenhaminaa sijaitsevat Amagerin saarella. Toisen maailmansodan aikana Tanskan valtio teetti työllistämistöinä patoja, joiden avulla kuivattiin entistä merenpohjaa. Tällöin Amagerin pinta-ala kasvoi liki puolella. Mereltä vallattu alue oli ensin sotilasaluetta, mutta nykyisin Kööpenhaminan kantakaupunki ulottuu sinne.
Kööpenhaminan kansainvälinen lentoasema Kastrup sijaitsee Amagerin saarella. Juutinrauman silta, joka yhdistää Tanskan Ruotsiin, kulkee Amagerin kautta. Sillan ja siihen liittyvän moottoritien rakentaminen muutti kaupunkikuvaa melkoisesti.
Aiheesta muualla

Kuvia tai muita tiedostoja aiheesta Amager Wikimedia Commonsissa
Amagasaki

| Amagasaki-shi (尼崎市) |
| --- | --- |
 Amagasakin kulttuurikeskus Shōgejoen varrella.
 lippu:  Sinetti
 Amagasakin sijainti Hyōgon prefektuurissa.
 Koordinaatit: 34°44′02″N, 135°24′23″E 
Valtio:  Japani
Alue:  Kansai
Prefektuuri:  Hyōgon prefektuuri
Hallinto:  
 – Pormestari:  Kazumi Inamura
Pinta-ala:  
 – Kokonaispinta-ala:  50,26 km²
Väkiluku (2014):  466 058
 – Väestötiheys:  9 273 as./km²
Symbolit:  
 – Puu:  Cornus florida
 – Kukka:  Oleanteri
 – Kukkiva kasvi:  Begonia
 
 http://www.city.amagasaki.hyogo.jp/ 
Infobox OKVirheellinen NIMI-arvo: 
Amagasaki (jap. 尼崎市, Amagasaki-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee aivan prefektuurin kaakkoisreunassa Osakan kaupungin rajalla ja Osakanlahden rannalla. Itäpuolella Amagasaki rajoittuu Kanzakijokeen ja sen takana Osakaan, länsipuolella Mukojokeen ja sen takana Nishinomiyaan. Kaupungissa on 466 058 asukasta (vuonna 2014), ja sen pinta-ala on 50,26 neliökilometriä. Amagasaki on valittu yhdeksi Japanin ydinkaupungeista.
Japanin kunnallishallinnon perustamisen yhteydessä vuonna 1889 Amagasakista tehtiin maaseutukaupunki, ja kaupunkioikeudet se sai vuonna 1916. Lähes nykyisen alueensa kaupunki saavutti kuntaliitosten kautta vuonna 1947. Amagasaki vaurioitui pahasti amerikkalaisten pommituksissa toisessa maailmansodassa. Kaupunki on osa Osaka-Kōbe-teollisuuskompleksia ja siellä tuotetaan rautaa, terästä, lääkkeitä, väriaineita, tekstiilejä, lasia sekä puuesineitä. Kaupungissa on myös panimoita ja iso telakka.
Vuonna 2005 Amagasakissa Fukuchiyama-linjalla tapahtui paha junaonnettomuus, jossa kuoli yli sata matkustajaa
Aiheesta muualla

Kuvia tai muita tiedostoja aiheesta Amagasaki Wikimedia Commonsissa
Kaupungin internetsivut (japaniksi)
Aluepuolue

Aluepuolue on puoluetyyppi, jossa poliittinen ryhmä on järjestäytynyt alueen perusteella.
Historia

Aluepuolueen piirteitä on historiallisesti ollut esimerkiksi edustuslaitoksen käytännössä, jossa ryhmät valittiin esimerkiksi kaupungeittain tai kreivikunnittain. Tämä toi käytännön politiikkaan vastaava alueelliset yhteisöt.
Säätylaitoksen aikakaudella paikallisintressit menettivät jonkin verran valtakunnallista merkitystään. Poliittinen toiminta levittäytyi, erityisesti talonpoikaissäädyn ansiosta laajemmilla alueille. Yleisen äänioikeuden myötä politiikka käsitti koko valtakunnan ja sen kohteeksi tuli kaikki väestöryhmät.
1960-luvulle tultaessa aluepuolueen käsitettä käytettiin enää harvoista poliittisista ryhmistä. Joidenkin puolueiden kannatus on sen sijaan yhä selvemmin keskittynyt tietyille maantieteellisille alueille.
Aluepuolueita

Baijerin kristillissosiaalinen unioni
Cooperative Commonwealth Federation
Istrian demokraattinen kokous
Social Credit Party of Canada
Vlaams Belang
Auvilanlampi

| Auvilanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°18′30″N, 25°13′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Petäjäveden alue (14.53)
Laskujoki:  oja Lammasjokeen 
Järvinumero:  14.534.1.004
Mittaustietoja
Pinnankorkeus:  145 m  
Pituus:  210 m  
Leveys:  150 m  
Rantaviiva:  0,671 km  
Pinta-ala:  2,725 ha  
Saaria:  ei saaria 
 fiAuvilanlampi 
Auvilanlampi  on Keski-Suomessa Petäjävedellä kirkonkylän lähellä sijaitseva lampi.
Maantietoa

Lampi on 210 metriä pitkä, 150 metriä leveä, ja sen pinta-ala on 2,7 hehtaaria. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Petäjäveden alueella (14.53), jonka Lammasjoen valuma-alueeseen (14.534) se kuuluu. Lammen vedenpinnan korkeus on 145 metriä mpy.